“Vəkillər haqqında” Qanunda bir maddə var. Səhv eləmirəmsə, həmin qanun bizim dövrümüzdə qəbul edilmişdi. Həmin qanuna görə vəkil olmayan şəxs hüquq məsləhətxanası təsis eləyə bilməz. Söhbət hüquq məsləhətxanalarından gedir. Vəkillərin əksəriyyəti kasıb adamlardır. Hər halda imkan yaratmaq lazımdır ki, bunu təsis eləyə bilsinlər, orada yüksək ixtisaslı vəkilləri işlətsinlər. Mən yaxşı bilirəm ki, bir ilin, iki ilin içində bayaq dediyim maddi-texniki vəziyyəti dövlət yaxşılaşdıran deyil. Bunun üçün həmin qanuna ciddi şəkildə əl gəzdirilməlidir. Mən bizim hörmətli komissiyadan xahiş edərdim ki, bu məsələyə ciddi əl gəzdirsin, vəkillik fəaliyyətinin keyfiyyəti yüksəldilsin, onun fəaliyyətində demokratiklik artırılsın.